ΚΑΝΟΝΙΣΜΟΣ (ΕΚ) αριθ. 1460/98 ΤΗΣ ΕΠΙΤΡΟΠΗΣ της 8ης Ιουλίου 1998 για την τροποποίηση του κανονισμού (ΕΟΚ) αριθ. 1170/93 σχετικά με ορισμένες λεπτομέρειες εφαρμογής του κανονισμού (ΕΟΚ) αριθ. 2158/92 του Συμβουλίου για την πυροπροστασία των κοινοτικών δασών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2158/92 του Συμβουλίου, της 23ης Ιουλίου 1992, σχετικά με την πυροπροστασία των κοινοτικών δασών (1), όπως τροποποιήθηκε από τον κανονισμό (ΕΚ) αριθ. 308/97 (2), και ιδίως το άρθρο 4 παράγραφος 4,

τον κανονισμό (ΕΟΚ) αριθ. 1170/93 της Επιτροπής, της 13ης Μαΐου 1993, σχετικά με ορισμένες λεπτομέρειες εφαρμογής του κανονισμού (ΕΟΚ) αριθ. 2158/92 του Συμβουλίου για την πυροπροστασία των κοινοτικών δασών (3),

Εκτιμώντας:

ότι πρέπει να διευκολυνθεί η διαβίβαση και η ανάλυση της προόδου των σχεδίων που εγκρίθηκαν από την Επιτροπή δυνάμει του άρθρου 4 του εν λόγω κανονισμού 7

ότι οι προθεσμίες εκτελέσεως των εργασιών για τις οποίες υπάρχει κοινοτική χρηματική συνδρομή στα σχέδια που έχουν εγκριθεί από την Επιτροπή, σύμφωνα με το άρθρο 4 του κανονισμού (ΕΟΚ) αριθ. 2158/92, προσδιορίζονται στην απόφαση εγκρίσεως της Επιτροπής 7

ότι πρέπει να πλαισιωθούν οι όροι που διέπουν τις τροποποιήσεις αυτών των προθεσμιών εκτελέσεως 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης δασικής επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 3 του κανονισμού (ΕΟΚ) αριθ. 1170/93 αντικαθίσταται από το ακόλουθο κείμενο:

«Άρθρο 3

Οι υπηρεσίες ή οι οργανισμοί διαβιβάζουν κατ' έτος, πριν από την 1η Νοεμβρίου, στην Επιτροπή έγγραφο το οποίο περιγράφει την πρόοδο των εργασιών των σχεδίων που έχουν εγκριθεί δυνάμει του άρθρου 4 του κανονισμού (ΕΟΚ) αριθ. 2158/92.

Στο έγγραφο αυτό αναγράφονται, ιδίως, ο κατάλογος των σχεδίων για τα οποία οι δικαιούχοι δεν μπορούν να τηρήσουν τις προθεσμίες εκτελέσεως των εργασιών όπως προσδιορίζονται στην απόφαση χορηγήσεως. Ο κατάλογος αυτός μπορεί να συνοδεύεται από αιτήσεις παρατάσεως των προθεσμιών, δεόντως αιτιολογημένες.

Η Επιτροπή, σε ορισμένες περιπτώσεις, δύναται να χορηγήσει τις ζητούμενες παρατάσεις. Για να είναι αποδεκτές, οι αιτήσεις παρατάσεως πρέπει να πληρούν τους ακόλουθους όρους:

- πρέπει να περιέλθουν στην Επιτροπή πριν από την ημερομηνία που προβλέπεται για το τέλος των εργασιών, όπως προσδιορίζεται στην απόφαση χορηγήσεως,

- πρέπει να παρέχουν την εγγύηση ότι οι εργασίες θα εκτελεσθούν εντός των ζητουμένων νέων προθεσμιών,

- η ζητουμένη παράταση δεν θα υπερβεί τους 18 μήνες,

- για ένα και το αυτό σχέδιο θα χορηγηθεί μία μόνον παράταση,

- αφορούν μόνον καθυστερήσεις εκτελέσεως που συνδέονται με προβλήματα καιρικών συνθηκών ή περιστάσεις προφανώς πλήρως ανεξάρτητες από τον δικαιούχο. Δεν δύνανται σε καμία περίπτωση να προκύπτουν από ανεπαρκή ή ακατάλληλο προγραμματισμό του σχεδίου κατά την υποβολή του στις υπηρεσίες της Επιτροπής, ανεξαρτήτως αν πρόκειται για τεχνικό, διοικητικό ή χρηματικό ή ακόμη για ακατάλληλη διαχείριση του σχεδίου.

Εάν δεν υποβληθούν αιτήσεις που να πληρούν τους ανωτέρω όρους, ή αν η Επιτροπή κρίνει ανεπαρκείς τις αποσταλείσες αιτιολογήσεις, η συνδρομή στα σχέδια αυτά μειώνεται ή καταργείται.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 217 της 31. 7. 1992, σ. 3.

(2) ΕΕ L 51 της 21. 2. 1997, σ. 11.

(3) ΕΕ L 118 της 14. 5. 1993, σ. 23.